Priekšlikums EIROPAS PARLAMENTA UN PADOMES LĒMUMS par ES Solidaritātes fonda izmantošanu /* COM/2011/0010 galīgā redakcija */





[pic] | EIROPAS KOMISIJA | Briselē, 14.1.2011 COM(2011) 10 galīgā redakcija Priekšlikums EIROPAS PARLAMENTA UN PADOMES LĒMUMS par ES Solidaritātes fonda izmantošanu (iesniegusi Komisija) PASKAIDROJUMA RAKSTS 2006. gada 17. maija Iestāžu nolīgums[1] ļauj papildus finanšu shēmas attiecīgajām izdevumu kategorijām izmantot Eiropas Savienības Solidaritātes fonda līdzekļus maksimāli 1 miljarda euro apmērā gadā. Fonda pieejamības nosacījumi ir sīki izklāstīti Padomes Regulā (EK) Nr. 2012/2002[2]. Pamatojoties uz Polijas, Slovākijas, Ungārijas, Čehijas, Horvātijas un Rumānijas pieteikumu par palīdzību no Fonda saistībā ar plūdiem 2010. gada maijā, jūnijā un jūlijā, kopējās aplēses par nodarītajiem zaudējumiem ir šādas. (EUR) | Tiešie zaudējumi | Robeža (miljonos) | Summa, pamatojoties uz 2,5 % | Summa, pamatojoties uz 6 % | Ierosinātā atbalsta kopējā summa | Polija – plūdi 2010. gadā „liela katastrofa” | 2 998 989 248 | 2 124.920 | 53 123 000 | 52 444 155 | 105 567 155 | Slovākija – plūdi 2010. gadā „liela katastrofa” | 561 133 594 | 378.205 | 9 455 125 | 10 975 716 | 20 430 841 | Ungārija – plūdi 2010. gadā „liela katastrofa” | 719 343 706 | 590.710 | 14 767 750 | 7 718 022 | 22 485 772 | Čehija – plūdi 2010. gadā „kaimiņvalsts” | 204 456 041 | 824.029 | 5 111 401 | 0 | 5 111 401 | Horvātija – plūdi 2010. gadā „kaimiņvalsts” | 153 039 303 | 275.804 | 3 825 983 | 0 | 3 825 983 | Rumānija – plūdi 2010. gadā „liela katastrofa” | 875 757 770 | 787.935 | 19 698 375 | 5 269 366 | 24 967 741 | Kopā | 182 388 893 | Ņemot vērā pieteikumu[3] izskatīšanu un ievērojot lielāko iespējamo Fonda dotācijas apjomu, kā arī iespējas pārdalīt apropriācijas izdevumu kategorijā, kur vajadzīgi papildu izdevumi, Komisija iesaka izmantot Eiropas Savienības Solidaritātes fonda līdzekļus kopsummā par EUR 182 388 893, kas piešķirami finanšu shēmas 3.b izdevumu kategorijai. Iesniedzot šo priekšlikumu izmantot Fondu, Komisija sāk trīspusēju sarunu vienkāršoto procedūru, kā noteikts 2006. gada 17. maija Iestāžu nolīguma 26. punktā, lai nodrošinātu abu budžeta lēmējinstitūcijas iestāžu vienošanos par vajadzību izmantot Fondu un par nepieciešamo summu. Komisija aicina katru budžeta lēmējinstitūcijas iestādi informēt otru iestādi un Komisiju par saviem nodomiem. Nesaskaņas gadījumā starp abām budžeta lēmējinstitūcijas iestādēm tiks sasaukta oficiāla trīspusēja sanāksme. Komisija iesniegs budžeta grozījuma projektu (BGP), lai 2011. gada budžetā iekļautu īpašās saistību un maksājumu apropriācijas, kā paredzēts 2006. gada 17. maija Iestāžu nolīguma 26. punktā. Priekšlikums EIROPAS PARLAMENTA UN PADOMES LĒMUMS par ES Solidaritātes fonda izmantošanu EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[4] un jo īpaši tā 26. punktu, ņemot vērā Padomes 2002. gada 11. novembra Regulu (EK) Nr. 2012/2002, ar ko izveido Eiropas Savienības Solidaritātes fondu[5], ņemot vērā Komisijas priekšlikumu[6], tā kā: (1) Eiropas Savienība ir izveidojusi Eiropas Savienības Solidaritātes fondu („Fonds”), lai demonstrētu solidaritāti ar to reģionu iedzīvotājiem, kurus ir piemeklējušas dabas katastrofas. (2) Saskaņā ar 2006. gada 17. maija Iestāžu nolīgumu Fondu var izmantot, nepārsniedzot maksimālo summu EUR 1 miljards gadā. (3) Regulā (EK) Nr. 2012/2002 ir paredzēta Fonda izmantošanas kārtība. (4) Polija, Slovākija, Ungārija, Čehija, Horvātija un Rumānija iesniedza pieteikumu izmantot Fondu saistībā ar dabas katastrofu, ko radīja zemes nogruvumi un spēcīgi plūdi, IR PIEŅĒMUŠI ŠO LĒMUMU. 1. pants Eiropas Savienības 2011. finanšu gada vispārējā budžeta ietvaros Eiropas Savienības Solidaritātes fondu izmanto, lai nodrošinātu summu EUR 182 388 893 apmērā saistību un maksājumu apropriācijās. 2. pants Šo lēmumu publicē Eiropas Savienības Oficiālajā Vēstnesī . Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] OV C 139, 14.6.2006., 1. lpp. [2] OV L 311, 14.11.2002., 3. lpp. [3] Paziņojums Komisijai SEC(2010) 1562 par attiecīgi Polijas, Slovākijas, Čehijas, Ungārijas, Horvātijas un Rumānijas iesniegtajiem pieteikumiem izmantot Eiropas Savienības Solidaritātes fondu. [4] OV C 139, 14.6.2006., 1. lpp. [5] OV L 311, 14.11.2002., 3. lpp. [6] OV C [...], [...], [...]. lpp.